## Odluka Ustavnog suda Republike Hrvatske broj U-I-231/1990. od 16. veljače1994.

### NN 25/1994 (29.3.1994.), Odluka Ustavnog suda Republike Hrvatske broj U-I-231/1990. od 16. veljače1994.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici održanoj dana 16. veljače
1994. godine donio je

## ODLUKU

1. U kida se odredba članka 27. zakona o braku i porodičnim odnosima
("Narodne Novine", broj 51/89 I 59/90).

2. Ova će se odluka objaviti u "Narodnim novinama".

Obrazloženje

Ustavni sud Republike Hrvatske prihvatio je prijedlog Predraga Trutina,
odvjetnika iz Makarske, pa je rješenjem broj U-I-231/90 od 12. svibnja
1992. godine pokrenuo postupak ocjene ustavnosti i zakonitosti odredbe
članka 27. Zakona o braku i porodičnim odnosima. Rješenje o pokretanju
postupka objavljeno je u "Narodnim novinama". broj 41/92. Odredba
članka 27. Zakona o braku i porodičnim odnosima ("Narodne novine",
broj 51/89. 59/90) sadrži zabranu vjenčanja po vjerskom obredu prije nego
što brak bude zaključen po odredbama tog Zakona. Ispitujući suglasnost
ove odredbe s Ustavom Republike Hrvatske Sud je utvrdio da osporena odredba
nije suglasna Ustavu Republike Hrvatske. Ustav Republike Hrvatske između
ostalih sloboda i prava čovjeka i gradanina odredbom članka 40. jamči slobodu
savjesti i vjeroispovjedi i slobodno javno očitovanje vjere ili drugog
uvjerenja. Navedeno jamstvo štiti dakle, slobodno javno očitovanje vjere
kao temeljno ustavno pravo čovjeka i građanina. Člankom 41. Ustava određen
je položaj svih vjerskih zajednica, te je odredeno da su sve vjershe zajednice
jednake pred zakonom i odvojene od države. Na temelju stavka 2. istog članka
one su slobodne. u skladu sa zakonom, javno obavljati vjerske obrede. Brak
i pravni odnosi u braku, izvanbračnoj zajednici i obitelji, na temelju
članka 61. stavka 2. Ustava Republike Hrvatske uređuju se zakonom. Konkretan
problem upućuje na Zakon o braku i porodičnim odnosima. koji u članku 13.
odreduje da se brak može zaključiti pred općinskim organom uprave, nadležnim
za vođenje matičnih knjiga vjenčanih, na način određen tim Zakonom. Dakle,
samo brak sklopljen u skladu sa Zakonom o braku i porodičnim odnosima smatra
se pravovaljanim i proizvodi pravne učinke. Naprotiv, vjenčanje po vjerskom
obredu nema taj značaj i ne proizvodi pravne učinke, bez obzira da li je
izvršeno prije ili poslije zaključenja braka po odredbi Zakona o braku
i porodičnim odnosima. Vjenčanje po vjerskom obredu predstavlja čin vršenja
vjerskog obreda. U smislu već navedenih odredbi članka 40. i 41. Ustava
Republike Hrvatske odredba iz članka 27. Zakona o braku i porodičnim odnosima
predstavlja ograničenje ustavnih sloboda i prava protivno odredbi članka
16. Ustava Republike Hrvatske.

Slobode i prava mogu se ograničiti zakonom, ali samo da bi se zaštitila
sloboda i prava drugih ljudi te pravni poredak, javni moral i zdravlje.
Vjenčanje po vjerskom obredu bez sumnje ne ugrožava niti jednu od ustavom
zaštićenih vrijednosti, iz čega proizlazi da odredba članka 27. Zakona
o braku i porodičnim odnosima predstavlja ograničenje Ustavom zajamćenih
temeljnih sloboda i prava iz članka 40. i 41., a da nije ispunjen niti
jedan od uvjeta iz članka 16. Ustava Republike Hrvatske na osnovi kojega
bi ograničenje bilo opravdano i dopušteno. Na osnovi izloženog valja zaključiti
da je osporena odredba članka 27. Zakona o braku i porodičnim odnosima
suprotna odredbama članka 40. i 41. Ustava Republike Hrvatske. Zato je
osporenu odredbu na temelju članka 21. stavka 1. Zakona o Ustavnom sudu
Republike Hrvatske valjalo ukinuti. kako je odlučeno pod I. izreke ove
odluke. Rješenje o objavljivanju ove odluke zasnovano je na odredbi članka
20. Ustavnog zakona o Ustavnom sudu Republike Hrvatske.

Broj: U-I-231/990.

Zagreb, 16. veljače 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 25/1994-426